##### הסכם ממון

שנערך ונחתם בין

(להלן "האיש")

(להלן: "האישה")

(להלן יחד :"הצדדים")

**הואיל:** והצדדים מקיימים קשר זוגי מזה ומתכוונים להינשא זה לזו ביום בשעה טובה ובמזל טוב.

**והואיל:** והצדדים מעוניינים כי הקשר ביניהם ייבנה על כבוד הדדי ואהבה כפי שהוא עד היום

**והואיל:** והצדדים מעוניינים שהוראות הסכם זה הן שתחייבנה אותם, ומצהירים בזה כי חזקת השיתוף ו/או חוק יחסי ממון, התשל"ג - 1973 ו/או כל הסדר אחר **לא** יחולו עליהם, וכי הוראות הסכם בלבד זה הן שתחייבנה אותם;

**והואיל:** והצדדים חפצים, ולו למען הזהירות, להסדיר בהסכם זה, ובו בלבד, את מכלול הנוגע והנובע מיחסיהם ההדדיים, ובכלל זאת את אשר יעשה אם חלילה, יחפוץ מי מהם, מכל סיבה שהיא להפסיק ולסיים את קשריהם ההדדייםולהיפרד**;**

**והואיל:** והצדדים חפצים, להסדיר בהסכם זה ובו בלבד גם את יחסיהם הממוניים ולעגן במסגרת הסכם זה את ההפרדה הרכושית המלאה השוררת בין הצדדים מבלי יוצא מן הכלל;

**והואיל;** והצדדים מאשרים כי קיבלו הסבר מלא ומקיף טרם חתימתם ע"ג הסכם זה

**והואיל :** והצדדים מסכימים כי להסכם זה תוקף מלא ומחייב מרגע חתימתו, כי על פי דין יכול הסכם זה לקבל את אישורו של נוטריון והם מאשרים כי הם חפצים בכך, ומצהירים בזאת כי להסכם זה יהיה תוקף מלא ומחייב מעת חתימתו

**לפיכך, הוצהר, הותנה והוסכם כדלהלן:**

**תחולה**

1. המבוא להסכם זה מהווה חלק בלתי נפרד ממנו .
2. הכותרות שבהסכם זה באות לשם הנוחות ואין הן חלק מן ההסכם גופו.

**כוונת הצדדים ורוח ההסכם**

1. כוונת הצדדים היא שלא יחול ביניהם שיתוף כלשהו בין בנכס מקרקעין, זכות כספית, חברות אשר בבעלות האיש, או בזכויות שוות כסף מכל סוג שהוא, וכי לא יתקיים ביניהם שיתוף מכל סוג שהוא .
2. יחד עם זאת מובן כי ככל שהצדדים ירכשו יחד נכסים וירשמו את הנכסים שווה בשווה אזי נכסים אלה יהיו שייכים לשניהם.

**משטר רכושי**

1. הצדדים קובעים ומצהירים כי לא ישרור ביניהם שיתוף רכושי מכל סוג שהוא וכי בין הצדדים קיימת הפרדה רכושית מהיום בו הכירו וכך יהא במהלך החיים המשותפים.
2. כל הרכוש שהיה או שיהיה בבעלותו של אחד מן הצדדים בעת חתימת הסכם זה או בעת נישואיהם, אם יינשאו, או בזמן החיים המשותפים ; לרבות נכסים בעין ו/או מוחשיים ו/או אישיים ו/או מעורבים; דניידי ודלא ניידי, במקום אשר יהיו; מוקנים ו/או מותנים ו/או לא מושלמים; הם, תמורותיה, תחלופיהם ותחלופי תחלופיהם; לרבות מה שיצמח ו/או מה שיופק מהם, דמי שכירות, פירות, הכנסות, רווח כלשהוא, אשר היה או יהיה לאחד הצדדים מיום חתימת הסכם זה / מיום הנישואין ואילך לרבות בזמן הנישואין או בזמן החיים המשותפים, מכל מקור אשר יהיה ( **להלן :"הרכוש הנפרד")** יהיה רכושו הבלעדי של אותו צד שהינו הבעלים; ויהיה משוחרר ונקי מכל זכות, טענה, תביעה, או דרישה מכל סוג שהוא, מן הצד השני.
3. כמו כן מסכים ומתחייב כל צד שלא לדרוש ו/או לטעון לזכות כל שהיא ברכוש הנפרד של הצד השני בין בזמן החיים המשותפים או הנישואין ( ככל ויינשאו הצדדים) ובין לאחר פרידה או פקיעת הנישואין אם מכח גירושין ואם מכח פטירת כל צד, לרבות כנגד יורשיו, המוציא לפעול של עזבונו, למעט האמור מפורשות בהסכם זה.
4. הצדדים מסכימים כי במהלך חייהם המשותפים לא יחול בניהם כל שיתוף מכל סוג ומין שהוא לרבות "חזקת השיתוף" על עיסוקו של כל צד ו/או נכסים ו/או זכות מכל סוג שהוא שיירכשו במהלך הנישואין ואשר יירשמו על שם צד אחד הקשורים בעיסוקו של אותו הצד עליו נרשמו.

מוסכם במפורש כי לא יחול כל שיתוף לגבי רכוש חליפי ו/או מומר מרכוש של מי מבני הזוג שהיה להם לפני חתימת הסכם זה או לפני תחילת מגוריהם המשותפים או לפני נישואיה, ו/או קיבל אחד מהם במתנה במהלך חייו הן לפני חייהם המשותפים והן לאחר תחילת מגוריהם או נישואיהם.

**רישום נכסים**

1. מוסכם בין הצדדים כי בכל נכס לגביו מתנהל מרשם על פי דין יהא הרישום בבחינת ראיה חלוטה לבעלות בנכס ולא תישמע טענה בדבר שיתוף הסותר את המרשם, מכל סיבה שהיא לרבות השקעות בדירה, השבחת הדירה או כל סיבה אחרת.
2. מובהר בזאת כי הצדדים מסכימים כי רק לגבי נכסים, חשבונות וזכויות מכל סוג שהוא, אשר יירשמו על שם שני בני הזוג בחלקים שווים או שונים, יחול שיתוף כפי הרשום במרשם הרלוונטי .
3. מובהר כי רכוש אשר נרשם על שמו של אחד מהצדדים יהא לבעלותו הבלעדית ולא תהיה לצד השני כל זכות לתבוע ו/או לדרוש בעלות או זכות או זיקה כל שהיא כלפי הצד השני בנוגע לרכוש הנפרד של הצד השני.
4. לכל צד הזכות לעשות ככל העולה על רוחו ברכושו הנפרד ולצד השני לא תהיה כל תביעה או דרישה באשר לפעולות אלו וזאת כנובע מן העובדה כי בין הצדדים לא שורר שיתוף כאמור בהסכם זה .
5. כל צד יישא לבדו בכל חוב, התחייבות ו/או הפסד הקשורים ו/או נובעים מרכושו הנפרד והצד השני הינו משוחרר מכל אחריות בגין אותו חוב, התחייבות ו/או הפסד.

**נכסי מקרקעין**

1. הצדדים מתגוררים היום ביחידת דיור במשק הידוע כגוש\_\_\_\_\_\_\_חלקה\_\_\_\_\_\_.
2. בחתימתה ע"ג הסכם זה מצהירה בזאת האישה כי היה ויתגוררו הצדדים, בשלב כלשהו בחייהם המשותפים בדירה השייכת לאיש, או בכל תחלוף חפצי אחר של דירה או נכס מקרקעין השייכת לאיש או בכל נכס מקרקעין הרשום על שמו, אזי לאישה לא יצמחו זכויות מכל מין וסוג שהוא, בנכס מקרקעין זה.
3. מוסכם בזאת כי אם יחליטו הצדדים להמשיך להתגורר יחד בנכס מקרקעין אשר הינו או יהיה בבעלות האיש בשלב כל שהוא אזי מעמדה של האישה בנכס בעת מגוריה יהא – כבר רשות ללא תמורה .
4. למען הסר ספק מצהירה בזאת האישה כי היה ותשקיע השקעה כל שהיא בנכס מקרקעין הרשום על שם האיש או בכל תחלוף חפצי של נכס שכזה, לא יהיה בהשקעה זו, גבוהה או משמעותית ככל אשר תהיה אם תהיה, בכדי להקנות לאישה שום זכויות בעלות, זכות להשבה או זכות לפירות כל שהם בדירה או בתחלוף חפצי אחר של דירה שכזו והאישה מנועה מלטעון כל טענה של בעלות, השבחה או כל טענה אחרת אשר משמעותה היא כי יש לאישה חלק כל שהוא בדירה.
5. הגיע המועד הקובע כמובנו של מושג זה בהסכם זה דלמטה יוכל האיש לדרוש את סילוק ידה של האישה מכל מכס מקרקעין הרשום על שמו, בתוך המועד הקבוע בהסכם זה דלמטה ולא תישמע כל טענה בענין זה לרבות לא טענה בדבר זכות למגורים ו/או כל זכות קניינית מכל מין או סוג שהוא.
6. הצדדים מצהירים כעת בחתימת ידם כי כל הבטחה בעל פה אין לה כל תוקף ןהדבר נאמר בזאת למפרע על מנת שלא תקום טענה בדבר הבטחה בעל פה.
7. הצדדים מסכימים כי במקרה של פטירה חו"ח של אחד מבני הזוג, בן הזוג שנותר בחיים לא יכול להקנות כל זכויות קנייניות ו/או אחרות בדירה בה התגוררו הצדדים טרם הפטירה.

**עסקים המצויים בבעלות האיש**

1. מוסכם בזאת כי לאישה אין כל עניין וחלק בנכסי האיש וכי אם חלילה יצטברו חובות על העסק הם יהיו שייכים לאיש בלבד והאישה לא תחוייב בהם.
2. מוסכם בזאת גם כי לאישה אין כל זכויות מכל מין או סוג שהוא בעסקו הנוכחי של האיש ובכל עסק אחר שיפתיח לרבות כל נכסי העסק, מטלטליו המוניטין וחשבונות הבנק של העסק.

**החיים המשותפים**

1. מוסכם בזאת כי מתנות החתונה (ככל ותתקיים) אשר יקבלו הצדדים יהיו משותפות.
2. מוסכם כי רכוש אשר יירכש על ידי שני הצדדים יחד ואשר יירשם בבעלות משותפת יהא רכוש משותף.
3. כל מתנה שהיא שתינתן למי מהצדדים תהיה מתנתו הבלעדית ואין לצד השני כל זכות או בעלות על מתנה זו, לרבות תמורה ממכירתה או שוויה הכספי יהא אשר יהא .
4. חשבון בנק משותף – לצדדים אין חשבון משותף בעת חתימת הסכם זה . ככל והצדדים יחפצו בכך בעתיד, אזי יפתח חשבון משותף , וזאת בהסכמת שני הצדדים .

**פירוד**

1. סבר מי מהצדדים, מכל סיבה שהיא, כי אין עוד ברצונו, להמשיך בחיים משותפים עם רעהו, ייתן על כך לצד האחר, הודעה בכתב ( להלן: "**הודעת פירוד**").
2. הודעת הפירוד תימסר באמצעות הודעת ווסטאפ או סמס או בשיחה טלפונית, ומועדה יהא מועד הפירוד שבין הצדדים.
3. היה הנכס בו מתגוררים הצדדים נכס מקרקעין המצוי בבעלות האיש לבדו תעזוב האישה את הדירה בתוך 90 יום מיום מתן הודעת הפירוד, וללא צורך בהליך נוסף, ועצם חתימתה של האישה על הסכם זה כמוה כהסכמה בלתי מותנית לפינוי .
4. הצדדים מתחייבים כי יסיימו את הקשר ביניהם בכלל, ואת הקשר הממוני בפרט בצורה הוגנת ומכובדת כאמור בהסכם זה במהירות וביעילות.
5. הרכוש אשר בבעלות משותפת, ככל ויהא כזה, יחולק בהקדם האפשרי בין הצדדים בעין או שיימכר ותמורתו תחולק בשווה בין הצדדים.
6. החל ממועד הודעת הפירוד ייפסקו כל החיובים החלים על הצדדים על פי הסכם זה לרבות אך לא רק העברות הכספים לחשבון המשותף.
7. הצדדים מסכימים בזאת כי עם קבלה על פירוד לא תקום כל טענה ממונית או קניינית או כל טענה מכל מין או זגות שהוא באשר למזונות משקמים וזאת למעט תשלומי מזונות לילדים משותפים שעליהם חלה על פי חוקי מדינת ישראל חובת המזונות.
8. הצדדים מסכימים בזאת כי יפעלו בכל דרך בכדי להסדיר את החלוקה בניהם בדרך של הגעה להסכמות, וככל ולא יגיעו הצדדים להסכמות אזי בית המשפט המוסמך יהא בית המשפט לענייני משפחה.

**חשבונות בנקים**

1. בבעלותו של כל אחד מהצדדים חשבונות בנקים המתנהלים על שמו.
2. לאיש חשבון בנק על שם העסק אשר הינו בבעלות העסק וממנו מתנהלת כל פעילות העסק.
3. בנוסף לאיש חשבון בנק פרטי ממנו מתנהלת פעילותו הפרטית.
4. לאישה חשבון בנק פרטי ממנו מתנהלת פעילותה הפרטית.
5. כל אחד מהצדדים ימשיך לשמור על חשבונות הבנק הפרטיים שלו.
6. אין בכל כדי למנוע מהם בעתיד לפתוח חשבון משותף ככל שירצו.

**שונות**

1. בחתימתם על גבי הסכם זה, קובעים הצדדים ומצהירים, כי אין להם ולא תהא להם, זה כנגד זו, כל טענה ו/או תביעה שעילתה נוצרה, עובר לחתימה על גבי הסכם זה.
2. ויתר צד למשנהו על הפרת אחד מתנאי הסכם זה, לא יראה ויחשב ויתור ההפרה כוויתור על עצם ההתחייבות.
3. הצדדים מסכימים, כי אם איזה חלק או סעיף בהסכם זה ילקה בחסר או ימצא פסול, לא ישפיע הדבר על שאר החלקים בהסכם זה והם ישארו עומדים בתקפם, שרירים וקיימים.
4. הצדדים מסכימים כי הסכם זה יחייב אותם, בשינויים המחוייבים, על אף אם יקבע על ידי ערכאה שיפוטית מוסמכת בישראל כי נישואיהם בטלים מעיקרם או לא היו תקפים מכל סיבה שהיא.
5. כל שינוי של הסכם זה , כולו או מקצתו, יעשה אך ורק בכתב ובאישור הערכאה המוסמכת.
6. בחתימתם על גבי הסכם זה, קובעים הצדדים ומאשרים, כי קראו הסכם זה כדבעי, הבינו את תוכנו ומשמעותו, קיבלו יעוץ משפטי על פי שביעות רצונם, וכי הם חותמים על הסכם זה ברצון טוב ונפש חפצה והסכם זה משקף נאמנה את כוונתם ואת האופן בו הם בונים את חייהם המשותפים בהפרדה רכושית מלאה ומוחלטת.
7. מיד עם חתימת הסכם זה יביאו הצדדים את ההסכם לאישורו של בית המשפט לענייני משפחה המוסמך, ויבקשו ליתן להסכם, תוקף של פסק דין ואף לאשר את ההסכם, זאת על פי חוק בית המשפט לענייני משפחה וכל דין אחר שימצא לנכון .

**ולראיה באו הצדדים על החתום:**

**\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_**

**האיש האישה**